**ΟΜΗΡΟΥ ΟΔΥΣΣΕΙΑ ΕΝΟΤΗΤΑ 8η: ε 165-251**

**Α. "Η συνάντηση της Καλυψώς με τον Οδυσσέα" (165-220**)

Η Καλυψώ μεταφέρει την εντολή του Δία (που της την μετέφερε ο Ερμής) στον Οδυσσέα, παραλλάζοντάς την:

         Η Καλυψώ παρουσιάζει (στον Οδυσσέα) «τον νόστο του Οδυσσέα» ως δική της απόφαση και αποσιωπά εντελώς ότι είναι εντολή των θεών (και ειδικότερα του Δία)

**Γιατί:**

    θέλει να δείξει ότι το κάνει από μεγάλη αγάπη για τον Οδυσσέα

    Θέλει να φανεί καλή για να κερδίσει την ευγνωμοσύνη τουλάχιστον του ήρωα

    Ο Οδυσσέας θα πρέπει να ενεργεί αυτόβουλα στηριζόμενος στις δικές του δυνάμεις και δεν πρέπει να γνωρίζει ότι οι θεοί τον ευνοούν, για να θεωρηθεί ο γυρισμός του δικό του κατόρθωμα

  δεν θέλει να του επιτρέψει να δει την υποταγή της στους θεούς του Ολύμπου που την ξεπερνούν σε δύναμη

          **στίχ.190**: Ενώ γίνεται στον Οδυσσέα η ανακοίνωση της επιστροφής του, κάθε άλλο παρά χαίρεται. Σκέφτεται τα λόγια της Καλυψώς. Ζητάει όρκο για να την πιστέψει. Δεν πανηγυρίζει, φυλάγεται. Είναι δύσπιστος, καχύποπτος, γιατί δεν μπορεί να εξηγήσει την ξαφνική απόφαση της θεάς. Είναι πολυμήχανος και ευφυής, αφού έχει την ικανότητα να αποφασίζει γρήγορα, να απαντά έξυπνα και αστραπιαία, χρησιμοποιώντας την κατάλληλη στιγμή κάποιο τέχνασμα (στην ενότητά μας, χρησιμοποίησε τον όρκο για να δεσμεύσει την Καλυψώ).

 Έτσι, ο ποιητής εξασφαλίζει δύο πράγματα: α) τη συνέχιση της αγωνίας για την εξέλιξη του μύθου, β) τη διατήρηση του απαραίτητου ψυχολογικού κλίματος για την αφήγηση των προηγούμενων παθών του Οδυσσέα.

**Β.** "**Η τελευταία πρόταση της Καλυψώς και η απάντηση του Οδυσσέα" (221-251)**

* Ακόμη και την τελευταία στιγμή προσπαθεί να κρατήσει τον Οδυσσέα κοντά της. Με ποια τεχνάσματα και ποια επιχειρήματα η Καλυψώ προσπαθεί να μεταπείσει τον Οδυσσέα;

**ΤΑ ΤΕΧΝΑΣΜΑΤΑ ΚΑΙ ΤΑ ΕΠΙΧΕΙΡΗΜΑΤΑ ΠΟΥ ΧΡΗΣΙΜΟΠΟΙΕΙ Η ΚΑΛΥΨΩ ΣΤΗΝ ΠΡΟΣΠΑΘΕΙΑ ΤΗΣ ΝΑ ΜΕΤΑΠΕΙΣΕΙ ΤΟΝ ΟΔΥΣΣΕΑ**

1. Για να φανεί γενναιόδωρη και καλή, παρουσιάζει την απόφαση για τον νόστο του Οδυσσέα ως δική της. (178)

2. Δεν λέει στον Οδυσσέα ότι είναι σίγουρη η επιστροφή του στην Ιθάκη. Αντίθετα μιλά για τα δεινά του ταξιδιού του και για την αμφίβολη επιτυχία του, προκειμένου να τον φοβίσει. (185-187)

3. Είναι τρυφερή με τον Οδυσσέα και δείχνει να κατανοεί την δυσπιστία του χωρίς να εκνευρίζεται. Φθάνει μάλιστα στο σημείο να ορκιστεί, για να τον πείσει για τις καλές προθέσεις της. (199-201)

4. Προσφέρει στον Οδυσσέα πλούσιο δείπνο, για να του δείξει ότι μπορεί να απολαμβάνει δίπλα της όλα τα υλικά αγαθά (212-216)

5. Δείχνει ότι εκτιμά και σέβεται τον Οδυσσέα, προσφωνώντας τον με επίσημους τίτλους (223)

6. Δείχνει να έχει καλό χαρακτήρα και να αγαπά τον Οδυσσέα με το να του εύχεται καλό ταξίδι (224-226)

7. Αντιπαραβάλλει την ευχάριστη και ξέγνοιαστη ζωή στην Ωγυγία με το δύσκολο και ριψοκίνδυνο ταξίδι που τον περιμένει (227-228)

8. Υπόσχεται να χαρίσει αθανασία στον Οδυσσέα (229-230)

9. Συγκρίνει τον εαυτό της με την Πηνελόπη, για να δελεάσει τον Οδυσσέα με την ομορφιά της (232-235), χωρίς να σκεφτεί ότι ταπεινώνεται(στα λόγια της φαίνεται το παράπονο μιας γυναίκας που νιώθει την απόρριψη).

**Λύση από τον ακροατή**

Ο Ερμής σε κανένα σημείο στο λόγο του δεν αναφέρεται στην κατασκευή της σχεδίας. Η Καλυψώ εδώ παρουσιάζεται να κάνει λόγο για σχεδία, δηλ. να γνωρίζει κάτι που δεν της ανακοινώθηκε. **Σύμφωνα με αυτήν ο ήρωας παρουσιάζεται να γνωρίζει κάτι που δεν έχει ακούσει στα προηγούμενα της διήγησης, το έχει ακούσει όμως ο ακροατής και είναι σαν να έχει γίνει γνωστό και στον ήρωα.**

 **ΤΙ ΕΠΙΛΕΓΕΙ ΚΑΙ ΤΙ ΑΠΟΡΡΙΠΤΕΙ Ο ΟΔΥΣΣΕΑΣ ΜΕ ΤΗΝ ΑΠΑΝΤΗΣΗ ΤΟΥ ΣΤΗΝ ΠΡΟΤΑΣΗ ΤΗΣ ΚΑΛΥΨΩΣ; ΠΟΙΑ ΙΔΑΝΙΚΑ-ΑΞΙΕΣ ΤΟΥ ΕΚΦΡΑΖΕΙ Η ΕΠΙΛΟΓΗ ΤΟΥ ΑΥΤΗ;**

1. Αδιαφορεί εντελώς για την προσφορά αθανασίας.

2. Αναγνωρίζει την ανωτερότητα της θεάς (Καλυψώ) απέναντι στη θνητή (Πηνελόπη), αλλά δηλώνει ότι λαχταρά να γυρίσει στην πατρίδα και την οικογένειά του, χωρίς να προσβάλλει την νεράιδα (237-243)

3. Δηλώνει μαθημένος στους κινδύνους και έτοιμος να αντιμετωπίσει όποιον νέο κίνδυνο προκύψει στο ταξίδι (244-248)

**ΤΟ ΜΕΓΑΛΕΙΟ ΤΟΥ ΝΑ ΕΙΣΑΙ ΑΝΘΡΩΠΟΣ - (Ο ΑΝΘΡΩΠΟΚΕΝΤΡΙΚΟΣ ΧΑΡΑΚΤΗΡΑΣ ΤΟΥ ΕΠΟΥΣ)**

Ο ανθρωποκεντρικός χαρακτήρας του έπους φαίνεται ξεκάθαρα στην απάντηση του Οδυσσέα (242-243), όπου απορρίπτει την πρόταση της Καλυψώς να γίνει αθάνατος ζώντας στην ουσία πάνω σε έναν επίγειο παράδεισο. Ο Οδυσσέας προτιμά να παραμείνει θνητός και δοκιμάσει κι άλλα μεγάλα βάσανα, ελπίζοντας ότι θα φτάσει στην αγαπημένη του πατρίδα. Η απόφασή του πάρθηκε ελεύθερα και υπεύθυνα, χωρίς μάλιστα να γνωρίζει ότι οι θεοί θα τον βοηθήσουν. Ο Οδυσσέας με αυτό τον τρόπο έμεινε σταθερός στα δύο του ιδανικά : την πατρίδα και την οικογένεια.

Αν η Καλυψώ αποκάλυπτε στον Οδυσσέα ότι ο γυρισμός του στην πατρίδα είναι θέλημα των θεών και της μοίρας του γραμμένο, η επιλογή του δε θα είχε καμιά ηθική αξία και η κατάκτηση του νόστου δε θα μπορούσε να θεωρηθεί καρπός του προσωπικού του αγώνα.

**ΠΡΟΟΙΚΟΝΟΜΙΕΣ**

α) οι νέες συμφορές του Οδυσσέα κατά τη διάρκεια του ταξιδιού προς την Ιθάκη (227) – χτύπημα του Ποσειδώνα και ναυάγιο του Οδυσσέα μετά την αναχώρησή του από την Ωγυγία.

β) η επιστροφή του Οδυσσέα στην πατρίδα (228,243)

**ΕΠΙΚΗ ΕΙΡΩΝΕΙΑ**

α) Εμείς γνωρίζουμε τα πάντα για την επίσκεψη του Ερμή στην Καλυψώ και την απόφαση των θεών για τον νόστο του Οδυσσέα, κάτι που αγνοεί ο ίδιος ο ήρωας, με αποτέλεσμα να θεωρεί αβέβαιο τον νόστο του (186)

β) Ο Οδυσσέας δυσπιστεί απέναντι στην Καλυψώ, ενώ εμείς γνωρίζουμε ότι η νεράιδα έχει δεσμευτεί στον Ερμή να τηρήσει την απόφαση των θεών (190-194)

**ΑΝΘΡΩΠΟΜΟΡΦΙΣΜΟΣ**

**Η Καλυψώ συμπεριφέρεται σαν θνητή** :

α) συνάπτει ερωτικές σχέσεις με έναν θνητό (171,251)

β) ορκίζεται (202-204)

γ) είναι τρυφερή (199-200)

δ) θυμώνει (201-202)

ε) ζηλεύει (230-233)

στ) γευματίζει (215-220)

ζ) έχει τη μορφή θνητής γυναίκας (233)

**ΤΥΠΙΚΑ ΕΠΙΘΕΤΑ ΚΑΙ ΤΥΠΙΚΕΣ ΕΚΦΡΑΣΕΙΣ**

κρατερός Αργοφονιάς (165) : τυπικό επίθετο

σεβαστή θεά (237) : τυπικό επίθετο

μεγαλόψυχο Οδυσσέα (166) : τυπικό επίθετο

αρχοντική θεά (176, 199, 212, 222) : τυπικό επίθετο

πολύπαθος και θείος, ύστερα μίλησε ο Οδυσσέας (188-189, 218) : τυπική έκφραση

μίλησε ο Οδυσσεύς, και πέταξαν τα λόγια του σαν τα πουλιά (189) : τυπική έκφραση

τον λόγο πήρε η Καλυψώ, αρχοντική θεά, του είπε (222) : τυπική έκφραση

Λαερτιάδη διογέννητε, πολύτροπε Οδυσσέα (223) : τυπική έκφραση

Ανταποκρίθηκε μιλώντας ο Οδυσσέας πολύγνωμος (236) : τυπική έκφραση

Στοιχεία τεχνικής: **τριτοπρόσωπη αφήγηση** (ποιητής), **διάλογος** και **περιγραφή** (στ. 167-175).

**ΧΑΡΑΚΤΗΡΙΣΜΟΙ**

**1. Οδυσσέας** : αρχικά, άπραγος, μόνος, στεναχωρημένος, κλαίει και οδύρεται (167-169), μελαγχολεί, μένει στην Ωγυγία παρά τη θέλησή του. Νοσταλγεί την Πηνελόπη (170-172), βρίσκεται σε απόγνωση (173-175). Δεν ενθουσιάζεται εύκολα στο άκουσμα της απόφασης της Καλυψώς, αλλά δείχνει να είναι καχύποπτος, δύσπιστος και πονηρός. Στη συνέχεια φαίνεται ευγενικός, αφού αρνείται με κομψό τρόπο την πρόταση της Καλυψώς να παραμείνει στην Ωγυγία. Είναι πολυμήχανος και ευφυής, αφού έχει την ικανότητα να αποφασίζει γρήγορα, να απαντά έξυπνα και αστραπιαία, χρησιμοποιώντας την κατάλληλη στιγμή κάποιο τέχνασμα (στην ενότητά μας, χρησιμοποίησε τον όρκο για να δεσμεύσει την Καλυψώ). Ακόμη, είναι θαρραλέος, αν και πολυβασανισμένος (246-247) και με την απάντησή του προς την Καλυψώ και την απόρριψη της αθανασίας γίνεται σύμβολο ήθους και αγωνιστικότητας (242-248).

**2. Καλυψώ** : Παρουσιάζεται ανειλικρινής, καθώς κρύβει κάποια πράγματα από τον Οδυσσέα : είναι πονηρή, αφού δεν αποκαλύπτει την απόφαση των θεών και την παρουσιάζει ως δική της. Κρατά τη ψυχραιμία της και δεν οργίζεται με τον Οδυσσέα, όταν αυτός της ζητά να ορκιστεί. Αντίθετα, είναι περιποιητική (215-217), ευγενική και τρυφερή. Εμφανίζεται επίσης, φιλάρεσκη, γιατί τονίζει στον Οδυσσέα την υπεροχή της απέναντι στην Πηνελόπη, ζηλιάρα και ανταγωνιστική. Αγαπάει πολύ τον Οδυσσέα και ακόμα κι όταν αυτός την απορρίπτει.

 Επιμέλεια: Νίκος Μελιγκώνης

**Πώς λειτουργεί στο πλαίσιο της Οδύσσειας η ραψωδία ε; Σε τι συμβάλλει, ποια σκοπιμότητα εξυπηρετεί, τι προσφέρει στο έπος;**

 Θα μπορούσαμε να πούμε ότι η ραψωδία ε συμβάλλει στα εξής:

• **Παρουσιάζει για πρώτη φορά τον Οδυσσέα και σκιαγραφεί την ταυτότητα και το ήθος του.**

Είναι ο ήρωας που δεινοπαθεί, ταλαιπωρείται για χρόνια,είχε τις ευκαιρίες και τις δυνατότητες να ξεφύγει απ’ τη δυστυχία και νακερδίσει την αθανασία και μια ήσυχη και ανέμελη ζωή, αλλά δεν το έκανε.

Έμεινε σταθερός στον πόθο της επιστροφής στην πατρίδα και τη γυναίκα του. Αποδείχθηκε σωστός βασιλιάς και οικογενειάρχης, αφού δεν λησμόνησε τον λαό και την οικογένειά του. Αυτά περίπου είναι και τα επιχειρήματα της Αθηνάς στην αρχή της «δεύτερης συνέλευσης» των θεών (ε, 7-20).

**• Προβάλλει τα ιδιαίτερα γνωρίσματα του οδυσσειακού ήρωα:** *πολύτλας* (υπομένει καρτερικά εδώ και επτά χρόνια)*, πολύμητις* (ιδιαίτερα μέσα από τηνεπιτυχή αντιμετώπιση της πονηριάς της Καλυψούς), σταθερά προσηλωμένοςστο στόχο του (ακόμα και με άρνηση της αθανασίας). δεξιότητες, *τέχνη* (κατασκευή σχεδίας).

• Μέσα από την παρουσίαση άλλων γυναικών **καταδεικνύεται η σπουδαιότητα και το μεγαλείο της Πηνελόπης.** Η Καλυψώ επιχειρεί ευθέως σύγκριση μεταξύτου εαυτού της και της Πηνελόπης και, ως θεά, κρίνεται κατά πολύ ανώτερήτης. Παρόλα αυτά, η Πηνελόπη αποδεικνύεται, τελικά η ιδανική σύζυγος γιατον ήρωα.

• **Τονίζεται το θέμα του νόστου,** που είναι εγχείρημακοπιαστικό και επικίνδυνο. Οι κίνδυνοι είναι φυσικοί (θαλασσοταραχές, ναυάγια, μάχες), αλλά και ψυχολογικοί (πιέσεις από Καλυψώ). Ο Οδυσσέας τους αντιμετωπίζει επιτυχώς χάρη στην καρτερία και την πανουργία του.

**• Τα επτά χρόνια παραμονής στην Ωγυγία εξυπηρετούν τη δομή της Οδύσσειας:** είναι τοαναγκαίο χρονικό διάστημα για να μεγαλώσει καινα δραστηριοποιηθεί ο Τηλέμαχος.

• Ιδιαίτερα η σκηνή που εξετάζουμε είναι αυτή που **παρουσιάζει τον ήρωα να βγαίνει από** **την αδράνεια και την απραξία,** να ανακτά τις πνευματικές και σωματικές του δυνάμεις, να είναι έτοιμος για το ταξίδι της επιστροφής.